बे हान्जा सुरनाय हाबाफारियाव गुबुन गुबुन सोलोंथाइ फसंथाननि फरायसा,एन जि अ नि सोद्रोमा,गौथुमनि मावथिफोराबो दंमोन ।बर'नि सासे आइजो दैदेनगिरि,लिरगिरि आरो ट्राइबेल कपारेटिभ मार्केट देफलपमेन्ट फेडारेसन ( ट्रिफेड ) नि लेङाइ मासिगिरि प्रतिभा ब्रह्म,कक्राझार सोरखारि फरायसालिमा आरो साहित्य एकाडेमिनि बान्था मोनगिरि अन्जालि बसुमतारी,जाखांफुनाय आइजो लिरगिरि रानी हेलेन वारी आरो मिरु दुलाराय बर' फरायसा आफादनि नेहाथारि रंगिना बरग'यारिजों लोगोसे गोबां गुनगोनां सुबुंफोरा हान्जा सुरनाय हाबाफारिखौ रंगिना संगिना खालामो ।मख'जाथावदि सासे सांग्रां आइजो दैदेनगिरि प्रतिभा ब्रह्मआ साननैसोनि सिगाङाव दुथांनि हान्जाया सिगिहोनानै पेयिं गेस्टाव थानाय फरायसुलिजों जाफ्लेनाय जाथायखौ स्प्रे बाहायनानै गाग्लोबनाय आरो उन्दुबाय थानाय समाव गाज्रि नुथाय सावगारि दिखांनानै ससियेल मिडियाव हगारनायखौ दुखु फोरमायो ।